CELEX: 32003R1217
Language: hu
Date: 2003-07-04 00:00:00
Title: A Bizottság 1217/2003/EK rendelete (2003. július 4.) a nemzeti polgári repülésbiztonság minőségellenőrzési programjaira vonatkozó közös előírások megállapításárólEGT vonatkozású szöveg.

Fontos jogi nyilatkozat

|

32003R1217

Hivatalos Lap L 169 , 08/07/2003 o. 0044 - 0048

		A Bizottság 1217/2003/EK rendelete(2003. július 4.)a nemzeti polgári repülésbiztonság minőségellenőrzési programjaira vonatkozó közös előírások megállapításáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a polgári légi közlekedés biztonsága területén közös szabályok létrehozásáról szóló, 2002. december 16-i 2320/2002/EK európai parlamenti és tanácsi rendeletre [1] és különösen annak 7. cikke (1) bekezdésére,mivel:(1) A nemzeti polgári repülésbiztonság minőségellenőrzési programjának kidolgozása és végrehajtása a tagállamok részéről elengedhetetlen ahhoz, hogy biztosítsák nemzeti polgári repülésbiztonsági programjuk hatékonyságát a 2320/2002/EK rendelet 5. cikkének (3) bekezdésével összhangban.(2) A tagállamok által végrehajtandó nemzeti polgári repülésbiztonsági minőségellenőrzési program előírásainak e tekintetben összehangolt megközelítést kell biztosítaniuk. Következésképpen a legmegfelelőbb eszköz a rendeleti úton történő szabályozás.(3) A nemzeti polgári repülésbiztonsági minőségellenőrzési programok közösségi szintű ellenőrzése összehangolt megközelítést igényel az előírások nemzeti szinten történő betartásának értékeléséhez.(4) Az illetékes hatóságnak a hatékonyság biztosítása érdekében rendszeresen kell ellenőrzéseket végeznie. A vizsgálatok nem korlátozhatók a tárgyuk, fázisuk vagy elvégzésük időpontja tekintetében. Hatékonyságuk biztosítása érdekében a legmegfelelőbb formát kell ölteniük.(5) Elsőbbséget kell biztosítani az ellenőrzések részletes, közös módszertanának kidolgozásához.(6) Ki kell dolgozni az e rendelet által előírt kötelezettségek teljesítése érdekében tett intézkedésekről és a tagállamok területén lévő repülőterek repülésbiztonsági helyzetéről készült jelentések összehangolt rendjét.(7) A nemzeti polgári repülésbiztonság minőségellenőrzési programjait a legjobb gyakorlatokra kell alapozni. Az ilyen bevált gyakorlatot a tagállamoknak meg kell osztaniuk egymással.(8) Az e rendeletben előírt intézkedések összhangban vannak a polgári repülés biztonságával foglalkozó bizottság véleményével,ELFOGADTA EZT A RENDELETET:I. FEJEZETCÉLKITŰZÉS ÉS FOGALOMMEGHATÁROZÁSOK1. cikkCélkitűzésE rendelet megállapítja a nemzeti polgári repülésbiztonság minőségellenőrzési programjára vonatkozó, a tagállamok részéről végrehajtandó közös előírásokat. Ez magában foglalja a minőségellenőrzési programok közös követelményeinek, az elvégzendő ellenőrzések közös módszertanának, valamint az ellenőrökre vonatkozó közös követelményeknek a megállapítását.2. cikkFogalommeghatározásokE rendelet alkalmazásában:1. "illetékes hatóság": a 2320/2002/EK rendelet 5. cikke (2) bekezdésének értelmében vett, valamely tagállam által kijelölt olyan nemzeti hatóság, amely felel saját nemzeti polgári repülésbiztonsági programja végrehajtásának összehangolásáért és ellenőrzéséért;2. "ellenőrzés": az előírások betartását ellenőrző bármely nemzeti szintű eljárás vagy folyamat. Ide tartoznak a biztonsági ellenőrzések, vizsgálatok, felmérések, tesztek és kivizsgálások;3. "ellenőr": bármely nemzeti szintű ellenőrzést végző személy;4. "hiányosság": a repülésbiztonsági követelmények betartásának elmulasztása;5. "vizsgálat": a biztonsági intézkedések és eljárások végrehajtásának egy vagy több szempontból történő vizsgálata annak megállapítására, hogy milyen hatékony volt végrehajtásuk;6. "kivizsgálás": valamely biztonsági esemény vizsgálata és kiváltó okainak feltárása az eset megismétlődésének elkerülése, illetve jogcselekmény megfontolása végett;7. "minőségellenőrzési program": a nemzeti polgári repülésbiztonsági minőségellenőrzési program;8. "biztonsági ellenőrzés": a biztonsági intézkedések és eljárások minden oldalról történő alapos vizsgálata annak megállapítására, hogy a végrehajtásuk folyamatosan és állandó színvonalon történik-e;9. "biztonsági esemény": a személyek és vagyontárgyak biztonságára káros következményekkel járó esemény;10. "felmérés": a működés értékelése a biztonsági szükségletek meghatározása végett. Magában foglalja a sebezhetőségek meghatározását, amely sebezhetőség - a biztonsági intézkedések és eljárások végrehajtása ellenére - jogellenes beavatkozások céljából kihasználható, valamint bármely ismert kockázat megelőzése érdekében a fenyegetéssel arányos kompenzációs védőintézkedésekkel kapcsolatos ajánlást;11. "teszt": a repülésbiztonsági intézkedések olyan vizsgálata, amelynél az illetékes hatóság jogellenes cselekmény elkövetésének szándékát mutatja vagy színleli a meglévő biztonsági intézkedések hatékonyságának és végrehajtásának vizsgálata végett.II. FEJEZETA MINŐSÉGELLENŐRZÉSI PROGRAMOK KÖZÖS KÖVETELMÉNYEI3. cikkAz illetékes hatóság hatásköreNemzeti polgári repülésbiztonsági programjuk hatékonyságának biztosítása érdekében a tagállamok az illetékes hatóság számára biztosítják a végrehajtáshoz szükséges hatáskört.4. cikkA minőségellenőrzési program tartalma(1) A minőségellenőrzési program tartalmazza a nemzeti polgári repülésbiztonsági program rendszeres értékelését célzó valamennyi, a minőségellenőrzés nyomon követéséhez szükséges intézkedést és az ezek alapját képező politikákat.(2) A minőségellenőrzési program az alábbi elemeket tartalmazza és veszi figyelembe:a) szervezeti felépítés, hatáskör és erőforrások;b) a minőségellenőrzési program végrehajtásáért felelős valamennyi ellenőr munkaköri leírása és képzettsége;c) operatív ellenőrző tevékenységek, ideértve a biztonsági ellenőrzések, a vizsgálatok, felmérések és tesztek típusait, célját, tartalmát, gyakoriságát és célpontját, valamint - amint alkalmazható - az előírások betartásának osztályozását, illetve a vizsgálatok terjedelmét és hatáskörét;d) hiányosságok javítását célzó tevékenységek, amelyek részletezik a hiányosságokról szóló jelentést, az utólagos ellenőrzést és a javító intézkedést a repülésbiztonsági követelmények betartásának hatékony biztosítása érdekében;e) végrehajtási intézkedések; ésf) az elvégzett tevékenységek, valamint a repülésbiztonsági követelmények betartási szintjével kapcsolatos információk átadása és jelentése.5. cikkAz előírások betartásának ellenőrzése(1) A nemzeti polgári repülésbiztonsági program végrehajtását ellenőrzik.(2) Az ellenőrzés a minőségellenőrzési programmal összhangban történik, figyelembe véve a tevékenységekkel járó fenyegetettség szintjét, a műveletek típusát és jellegét, a végrehajtás színvonalát, valamint a gyakoribb ellenőrzést szükségessé tevő egyéb tényezőket és értékeléseket.(3) A minőségellenőrzési program irányítását, prioritásainak meghatározását és szervezését a nemzeti polgári repülésbiztonsági program keretében hozott intézkedések operatív végrehajtásától függetlenül kell elvégezni.6. cikkJelentés(1) A tagállamok évente jelentést nyújtanak be a Bizottságnak e rendelet szerinti kötelezettségeik teljesítésére tett intézkedésekről, illetve a területükön lévő repülőterek repülésbiztonsági helyzetéről. A jelentésre vonatkozó iránymutatás az I. mellékletben található.(2) A referencia-időszak január 1-jétől december 31-ig terjed. A jelentést a referencia-időszak végét követő két hónappal kell benyújtani. Kivételt képez a 2003. július 19. és 2003. december 31. közötti időszakra vonatkozó jelentés, amelyet 2004. február végéig kell benyújtani.III. FEJEZETAZ ELLENŐRZÉSEK KÖZÖS MÓDSZERTANA7. cikkAz ellenőrzések lefolytatásaAz előírások betartását ellenőrző tevékenységek a bejelentett és a be nem jelentett tevékenységekből állnak.8. cikkAz előírások betartásának osztályozásaA biztonsági ellenőrzések, vizsgálatok és tesztek során a II. mellékletben található, az előírások betartására vonatkozó harmonizált osztályozási rendszer felhasználásával kell értékelni a nemzeti polgári repülésbiztonsági program végrehajtását.IV. FEJEZETAZ ELLENŐRÖKKEL SZEMBEN TÁMASZTOTT ÁLTALÁNOS KÖVETELMÉNYEK9. cikkAz ellenőrök rendelkezésre állásaMinden tagállam megteszi a megfelelő lépéseket annak biztosítására, hogy elegendő számú ellenőr álljon rendelkezésre az előírások betartásának ellenőrzésével összefüggő valamennyi tevékenység elvégzéséhez.10. cikkAz ellenőrök képesítésére vonatkozó feltételek(1) A tagállamok biztosítják, hogy az illetékes hatóság nevében eljáró ellenőrök megfelelő, az érintett szakterületre vonatkozó elegendő elméleti és gyakorlati tapasztalatot tartalmazó képesítéssel rendelkezzenek.(2) Az ellenőröknek:a) jól kell ismerniük a nemzeti polgári repülésbiztonsági programot és annak a vizsgált tevékenységekkel kapcsolatos alkalmazását;b) adott esetben ismerniük kell az érintett tagállamban és a vizsgált helyszínen alkalmazandó szigorúbb intézkedéseket;c) megfelelő gyakorlati ismeretekkel kell rendelkezniük a biztonsági technológiákról és módszerekről;d) ismerniük kell az ellenőrzés elveit, eljárásait és módszereit;e) gyakorlati ismeretekkel kell rendelkezniük a vizsgált tevékenységekről.V. FEJEZETKÖZÖS RENDELKEZÉSEK11. cikkA legjobb gyakorlat megosztásaA tagállamok tájékoztatják a Bizottságot a minőségellenőrzési programra, az ellenőrzés módszertanára és az ellenőrökre vonatkozó legjobb gyakorlatról. A Bizottság továbbítja a többi tagállamnak ezen információkat.12. cikkEz a rendelet az Európai Unió Hivatalos Lapjában való kihirdetését követő 20. napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2003. július 4-én.a Bizottság részérőlLoyola De Palacioalelnök[1] HL L 335., 2002.12.30., 1. o.--------------------------------------------------I. MELLÉKLETIRÁNYMUTATÁS A BIZOTTSÁGHOZ BENYÚJTANDÓ JELENTÉSHEZSzervezeti felépítés, hatáskörök és erőforrások- A minőségellenőrző szervezet, a hatáskörök és az erőforrások módozatai, beleértve a jövőbeni, tervezett módosításokat (lásd a 4. cikk (2) bekezdésének a) pontját),- az ellenőrök száma - jelenlegi és tervezett (lásd a 9. cikket),- az ellenőrök képesítése - a képzésben felhasznált eszközök és erőforrások (lásd a 4. cikk (2) bekezdésének b) pontját, illetve a 10. cikket),- magyarázat, amennyiben az e részre vonatkozó minőségellenőrzési programot nem teljes mértékben alkalmazták.Operatív ellenőrzési tevékenységek- Az operatív tevékenységek végrehajtásának helyzete: minden ellenőrzési tevékenység típusa, célja, tartalma, gyakorisága és célpontja (lásd a 4. cikk (2) bekezdésének c) pontját), ideértve az ellenőrök számát repülőterenként és biztonsági intézkedéseket igénylő helyenként (például: belépés-ellenőrzés, légijármű-védelem, poggyásztéri csomagok átvizsgálása), adott esetben és lehetőség szerint,- az operatív ellenőrzési tevékenységek aránya a helyszíni tevékenységekhez képest (lásd az 5. cikk (2) bekezdését),- az előírások betartásának szintje repülésbiztonsági intézkedéseket igénylő helyenként (például: belépés-ellenőrzés, légijármű-védelem, poggyásztéri csomagok átvizsgálása) (lásd a 8. cikket),- magyarázat, amennyiben az operatív tevékenységeket nem teljes mértékben alkalmazták.A hiányosságok kijavítását célzó tevékenységek- A hiányosságok kijavítását célzó tevékenységek végrehajtásának állapota (lásd a 4. cikk (2) bekezdésének d) pontját),- a repülésbiztonsági követelmények végrehajtásával kapcsolatos, főbb területek (például: belépés-ellenőrzés, légijármű-védelem, poggyásztéri csomagok átvizsgálása),- javítási céllal végrehajtott vagy tervezett főbb tevékenységek (például: a biztonságtudat erősítését célzó képzések, műhelyek, ösztönző programok),- alkalmazott végrehajtási intézkedések (lásd a 4. cikk (2) bekezdésének e) pontját).Repülésbiztonsági helyzet a repülőtereken- A tagállamok repülőtereinek általános repülésbiztonsági helyzete.--------------------------------------------------II. MELLÉKLETAz előírások betartásának összehangolt osztályozási rendszereAz alábbi osztályozást kell alkalmazni a nemzeti polgári repülésbiztonsági program végrehajtásának értékelésére.+++++ TIFF +++++--------------------------------------------------